钦定古今图书集成/明伦汇编/官常典/第089卷 > 申王璹 同安郡王珣
## 钦定古今图书集成/明伦汇编/官常典/第089卷 > 申王璹 同安郡王珣

按《旧唐书让皇帝传》：让皇帝宪子璹，封嗣申王，珣封
同安郡王。珣修身淳谨，不自矜贵，闺门之内，常默如
也。开元二十五年薨，元宗甚悼之，辍朝三日。制曰：“犹
子之恩，特深于情礼；睦亲之义，必备于哀荣。同安郡
王珣，秉气淳和，执心忠顺。邦国垣翰，宗支羽仪。磐石
疏封，将期永固，逝川不舍，俄叹促龄。悼往之怀，因心
所切。宜增宠命，用饰幽泉。可赠太子少保，葬事官给，
陪葬桥陵。”